CELEX: 32015R2016
Language: fi
Date: 2015-11-11 00:00:00
Title: Komission täytäntöönpanoasetus (EU) 2015/2016, annettu 11 päivänä marraskuuta 2015, standardiosakepääomavaatimuksen symmetriseen mukautukseen liittyvää osakeindeksiä koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista (ETA:n kannalta merkityksellinen teksti)

12.11.2015   
            
            
               FI
            
            
               Euroopan unionin virallinen lehti
            
            
               L 295/18
            
         KOMISSION TÄYTÄNTÖÖNPANOASETUS (EU) 2015/2016,
   annettu 11 päivänä marraskuuta 2015,
   standardiosakepääomavaatimuksen symmetriseen mukautukseen liittyvää osakeindeksiä koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 109 a artiklan 2 kohdan b alakohdan,
   sekä katsoo seuraavaa:
   
               (1)
            
            
               Sen varmistamiseksi, että osakeindeksi mittaa vakuutus- ja jälleenvakuutusyritysten hallussa tyypillisesti olevia osakkeita edustavan hajautetun osakesalkun markkinahintaa, kuten komission delegoidun asetuksen (EU) 2015/35 (2) 172 artiklassa edellytetään, sen olisi muodostuttava useista relevantteja markkinoita koskevista olemassa olevista osakeindekseistä. Jotta kyseisten osakeindeksien tasot olisivat vertailukelpoisia, kunkin indeksin tasoksi olisi asetettava 100 prosenttiyksikköä direktiivin 2009/138/EY 106 artiklan 2 kohdassa tarkoitetun asianmukaisen ajanjakson alussa.
            
         
               (2)
            
            
               Osakeindeksin arvo vaihtelee päivän aikana. Sen vuoksi on tarpeen täsmentää, mitä arvoa tietyn päivän osalta käytetään. Koska pörssit eivät ole avoinna kaupankäyntiä varten kaikkina päivinä, on tarpeen määrittää myös, miltä päiviltä osakeindeksin tasot on laskettava. Tästä syystä olisi määriteltävä käsitteet ”viimeinen taso” ja ”työpäivä”.
            
         
               (3)
            
            
               Osakeindeksin olisi täytettävä delegoidun asetuksen (EU) 2015/35 172 artiklassa säädetyt vaatimukset.
            
         
               (4)
            
            
               Tämä asetus perustuu Euroopan vakuutus- ja lisäeläkeviranomaisen komissiolle toimittamiin teknisten täytäntöönpanostandardien luonnoksiin.
            
         
               (5)
            
            
               Euroopan vakuutus- ja lisäeläkeviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustetulta vakuutus- ja jälleenvakuutusalan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Määritelmät
   Tässä asetuksessa tarkoitetaan:
   
               1)
            
            
               ’viimeisellä tasolla’ osakeindeksin laatijan julkaisemaa osakeindeksin viimeistä arvoa tiettynä viitepäivänä;
            
         
               2)
            
            
               ’työpäivällä’ kaikkia muita päiviä paitsi lauantaita ja sunnuntaita.
            
         2 artikla
   Osakeindeksin laskeminen
   1.   Direktiivin 2009/138/EY 106 artiklan 2 kohdassa tarkoitettu osakeindeksin taso on määritettävä kullekin työpäivälle.
   Osakeindeksin taso tiettynä työpäivänä on kaikkien liitteessä mainittujen osakeindeksien osuuksien summa kyseisenä työpäivänä.
   Kunkin liitteessä mainitun osakeindeksin osuus tiettynä työpäivänä saadaan kertomalla indeksin kyseisen työpäivän normalisoitu taso liitteessä vahvistetulla osakeindeksin vastaavalla painolla.
   2.   Kunkin liitteessä mainitun osakeindeksin normaalitaso tiettynä työpäivänä on sen viimeinen taso kyseisenä työpäivänä jaettuna sen viimeisellä tasolla sen 36 kuukauden pituisen ajanjakson ensimmäisenä päivänä, joka päättyy sinä työpäivänä, jolta delegoidun asetuksen (EU) 2015/35 172 artiklan 1 kohdassa tarkoitettu osakeindeksin taso lasketaan. Jos osakeindeksin viimeinen taso ei ole saatavilla tietyltä päivältä, käytetään tuoreinta ennen kyseistä päivää määritettyä viimeistä tasoa.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 335, 17.12.2009, s. 1.
   
      (2)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EU täydentämisestä (Solvenssi II) (EUVL L 12, 17.1.2015, s. 1).
   
      (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
   
      LIITE
      
         Osakeindeksit ja painot
      
      
                  Osakeindeksit (hintaindeksit)
               
               
                  Painot
               
            
                  AEX
               
               
                  0,14
               
            
                  CAC 40
               
               
                  0,14
               
            
                  DAX
               
               
                  0,14
               
            
                  FTSE All-Share Index
               
               
                  0,14
               
            
                  FTSE MIB Index
               
               
                  0,08
               
            
                  IBEX 35
               
               
                  0,08
               
            
                  Nikkei 225
               
               
                  0,02
               
            
                  OMX Stockholm 30 Index
               
               
                  0,08
               
            
                  S&P 500
               
               
                  0,08
               
            
                  SMI
               
               
                  0,02
               
            
                  WIG30
               
               
                  0,08